Árta

Árta () on Kreikan kaupunki ja samanniminen kunta (Δήμος Αρταίων, Dímos Artaíon), joka sijaitsee Ártan alueyksikössä Epeiroksen alueella. Kaupunki on alueyksikkönsä hallinnollinen keskus. Koko kunnan pinta-ala on 436,8 neliökilometriä ja väkiluku 43 166. Varsinaisen Ártan kaupungin väkiluku on 21 895 (vuonna 2011).

 Maantiede 

Ártan kaupunki sijaitsee Árachthos-joen itärannalla Amvrakikóslahden eli Ártanlahden pohjoispuolella, noin 370 kilometriä luoteeseen Ateenasta ja noin 444 kilometriä lounaaseen Thessalonikista. Prévezan kaupunki sijaitsee noin 30 kilometriä Ártasta lounaaseen, Ioánnina noin 58 kilometriä pohjoiseen ja Agrínio noin 70 kilometriä eteläkaakkoon. Ártan kunta käsittää Amvrakikóslahden rannalle ulottuvan alueen Epeiroksen eteläosasta. Kaupungin koillispuolella Árachthos-joessa sijaitsee Pournárin tekojärvi.

 Historia 
 Antiikki 

Antiikin aikana nykyisen Ártan kaupungin paikalla sijaitsi Ambrakian kaupunki ja kaupunkivaltio (polis). Se oli alun perin Korintin siirtokunta. Ambrakiasta tuli Epeiroksen merkittävin kaupunki, ja se kukoisti erityisesti 400–200-luvuilla eaa. Kaupunki osallistui persialaissotiin kreikkalaisten puolella ja peloponnesolaissotaan entisen emäkaupunkinsa Korintin sekä Spartan puolella. Myöhemmin Ambrakia oli Epeiroksen kuninkaan Pyrrhoksen pääkaupunki, mikä se oli sen suurinta kukoistuskautta. Kaupunki taantui roomalaisella kaudella 100-luvulta eaa. alkaen ja jäi asumattomaksi Nikopoliin perustamisen jälkeen vuonna 31 eaa., sillä asukkaat siirrettiin uuteen kaupunkiin.

pienoiskuva|vasen|Ártan linna.
Antiikin aikaisesta kaupungista on säilynyt suhteellisen vähän jäänteitä. Niihin lukeutuvat muun muassa Apollon Pythios Soterille omistetun temppelin sekä pienen teatterin rauniot.

 Nykyinen kaupunki 

Ambrakian paikka oli lähes asumattomana noin tuhannen vuoden ajan. Nykyinen Ártan kaupunki kehittyi paikalle bysanttilaisella kaudella noin 1000-luvulla. Kaupungin nykyinen nimi on todennäköisesti peräisin Árachthos-joen nimestä.

Vuonna 1204 Ártasta tuli Epeiroksen despotaatin pääkaupunki. 1300-luvulla kaupunki oli Akarnanian alueen merkittävin, ja siksi se tunnettiin myös nimellä Akarnania sekä nimellä Arechthea Acarnana.

pienoiskuva|vasen|Ártan silta.
Nykyinen Ártan kaupunki on ympäristönsä hallinnollinen ja kaupallinen keskus. Kaupungin nähtävyyksiin kuuluvat muun muassa Árachthos-joen ylittävä, 1600-luvulla rakennettu Ártan silta, jonka pituus on 145 metriä, sekä bysanttilaisaikainen, 1200-luvulla rakennettu Ártan linna, joka oli käytössä myös osmanivallan aikana. 1200-luvulta ovat myös merkittävimmät vanhat kirkot Panagía Parigorítissan kirkko, kaupungin suojeluspyhälle omistettu Pyhän Theodoran (Agía Theodóra) kirkko, sekä Káto Panagián luostari. Ártan hiippakunnan piispanistuimena toimii Pyhän Demetrioksen (Ágios Dimítrios) katedraali. Museoihin kuuluvat muun muassa Ártan arkeologinen museo sekä kansanperinnemuseo.

Nykyinen Ártan kunta muodostui, kun Árta, Amvrakikós, Filothéi, Vlachérna ja Xirovoúni yhdistyivät vuoden 2011 alussa Kallikrates-suunnitelman mukaisesti.

 Kunnan osat 
pienoiskuva|Ártan kaupunkia ja Napoléon Zérvaksen patsas.
pienoiskuva|Bysanttilaisaikainen Panagía Parigorítissan kirkko.
pienoiskuva|Zormpáksen (Zorbáksen) talo, esimerkki osmaniajan arkkitehtuurista.
pienoiskuva|Ártan kansanperinnemuseo.

Vuoden 2011 kuntauudistuksesta lähtien Ártan kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

 Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Amvrakikós Anéza Anéza 1 111 Apómero 142 Mýtikas 190 Gavriá Gavriá 379 Kalogerikó Kalogerikó 491 Koronisía Koronisía 165 Polýdroso Palaioskamiá 36 Polýdroso 408 Psathotópi Psathotópi 194 Ráchi Ráchi 574 Strongylí Strongylí 192 Vígla Vígla 386 Yhteensä: 4 268 Árta Árta Agía Triáda 136 Ágioi Anárgyroi 756 Ágios Geórgios Glykorrízou 53 Árta 21 895 Eleoúsa 1 093 Glykórrizo 325 Marathovoúni 82 Moní Genníseos Theotókou í Káto Panagías (luostari) 87 Keramátes Keramátes 411 Kostakioí Kostakioí 2 078 Syngounéika 24 Thanasaíika 73 Limíni Limíni 317 Yhteensä: 27 330 Filothéi Ágios Spyrídon Ágios Spyrídon 971 Dokímia 29 Vathýpedo 59 Chalkiádes Chalkiádes 1 284 Kalamiá Kalamiá 1 018 Kalóvatos Kakóvatos 58 Kalóvatos 589 Kirkizátes Kirkizátes 466 Plisioí 356 Rókka Rókka 613 Yhteensä: 5 443 Vlachérna Grammenítsa Grammenítsa 1 258 Skamniá 84 Vrysoúles 31 Grímpovo Chanópoulo 313 Grímpovo 211 Korfovoúni Dáfni 31 Dryónas 35 Élatos 407 Korfovoúni 159 Roumánia 16 Vlachérna Vlachérna 374 Zarkadaíika 22 Yhteensä: 2 941 Xirovoúni Ammótopos Ammótopos 618 Ampélia 350 Dafnotí Dafnotí 85 Profítis Ilías 25 Faneroméni Faneroméni 63 Kampí Kampí 928 Pantánassa Anogeiatá 73 Pantánassa 293 Ydroilektrikós Stathmós Loúrou 2 Pistianá Kallithéa 31 Pistianá 43 Platánia 164 Rodavgí Ámmos 3 Katharovoúni 0 Perdikári 68 Rodavgí 257 Soumési 52 Skoúpa Fráxos 9 Kámpos 22 Kárdamos 12 Palaiochóri 16 Platanákia 13 Skoúpa 46 Tsiapalaíika 11 Yhteensä: 3 184 Yhteensä: 43 166

 Lähteet 

 Aiheesta muualla 

 Δήμος Αρταίων. Ártan kunnan verkkosivut. 

*